Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: szabályzatra és a tartalékok kezelésére vonatkozó elõírásokról szóló 170/1997. (X. 6.) Korm. rendelet 13. §-ának
Paragraph Index: 114

(4) Az Mvhr. 29. §-ának (6) bekezdése helyébe a következõ rendelkezés lép: „(6) A hitelviszonyt megtestesítõ értékpapíroknál — függetlenül attól, hogy azok a forgóeszközök, illetve a befektetett pénzügyi eszközök között szerepelnek — az értékpapír üzleti év mérlegfordulónapjára, illetve a negyedév utolsó napjára vonatkozóan meghatározott piaci értéke és könyv szerinti értéke közötti különbözetet — az adott eszközcsoporton belül elkülönítetten — értékelési különbözetként, a források között az ilyen címen megképzett mûködési, fedezeti, illetve likviditási és kockázati értékelési különbözet céltartalékaként kell kimutatni. Az értékpapír könyvekbõl történõ kivezetésekor, a kamatfizetéskor, a következõ értékelés során az értékelési különbözet csökkenésekor, az értékelési különbözetet a bevételek csökkentésével kell csökkenteni vagy megszüntetni az értékelési különbözet céltartalékának csökkentésével egyidejûleg. A céltartalék csökkentését jogcímek szerinti részletezésben ráfordítás csökkenésként kell elszámolni.”

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes